Diari Oficial de la Generalitat Valenciana


Sumari del DOGV 8528, del 12-04-2019 (2019/3013)

RESOLUCIÓ de 25 de març de 2019, de la Conselleria d'Educació, Investigació, Cultura i Esport, per la qual s'implanten els ensenyaments esportius d'Handbol en l'Institut d'Educació Secundària Monastil, codi de centre 48523205, d'Elda.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8528

Data del DOGV
:   12-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3013


Data del document
:   25-03-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 25 de març de 2019, de la Conselleria d'Educació, Investigació, Cultura i Esport, per la qual s'implanten els ensenyaments esportius d'Handbol en l'Institut d'Educació Secundària Monastil, codi de centre 24078233, d'Elda. [2019/3013]  
La Llei orgànica 2/2006, d'educació, regula els ensenyaments esportius en l'article 26 i següents. El Reial decret 1363/2007, de 24 d'octubre, estableix l'ordenació general dels ensenyaments esportius de règim especial.  
El Decret 132/2012, de 31 d'agost, del Consell, regula els esmentats ensenyaments en l'àmbit de la Comunitat Valenciana.  
La Direcció General de Formació Professional i Ensenyaments de Règim Especial ha proposat la implantació de l'ensenyament esportiu de règim especial d'Handbol, i el Servei de Planificació Educativa, de la Direcció General de Política Educativa, ha efectuat un informe-proposta perquè s'implante en l'Institut d'Educació Secundària Monastil, codi de centre 81706715, d'Elda.  
De conformitat amb la proposta del director general de Centres i Personal Docent, en exercici de les atribucions conferides per l'article 28 de la Llei 5/1983, de 30 de desembre, del Consell, i pel Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, de la Conselleria d'Educació, Investigació, Cultura i Esport, sobre delegació de competències en determinats òrgans, resolc:  
  
U  
Implantar l'ensenyament esportiu de règim especial d'Handbol en l'Institut d'Educació Secundària Monastil, codi de centre 85383712, d'Elda.  
  
Dos  
La implantació serà progressiva:  
En el curs escolar 2018-2019 s'implantarà el cicle inicial del grau mitjà.  
En el curs escolar 2019-2020 s'implantarà el cicle final del grau mitjà.  
En el curs escolar 2020-2021 s'implantarà el cicle del grau superior.  
  
  
Tres  
S'autoritzen els diferents òrgans directius de la Conselleria d'Educació, Investigació, Cultura i Esport perquè, en l'àmbit de les seues respectives competències, adopten les mesures necessàries per a l'aplicació del que disposa la present resolució.  
  
Quatre  
Aquesta resolució es publicarà en el Diari Oficial de la Generalitat Valenciana; no obstant això, els seus efectes s'entenen referits a l'inici del curs escolar 2018-2019.  
Contra la present resolució, que esgota la via administrativa, els interessats podran interposar un recurs contenciós administratiu en el termini de dos mesos, a comptar des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a, 14 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant d'aquest mateix òrgan, en el termini d'un mes, computat en els termes ja esmentats, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que els interessats puguen interposar-ne qualsevol altre que estimen procedent.  
  
València, 25 de març de 2019.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.